വി.എസ്. സുനിൽ കുമാർ

വി.എസ്. സുനിൽ കുമാർ  ഇടതുപക്ഷ രാഷ്ട്രീയപ്രവർത്തകനും അഭിഭാഷകനും 2016-2021 കേരളമന്ത്രിസഭയിൽ കൃഷിമന്ത്രിയും പതിനാലാം നിയമസഭയിൽ  തൃശ്ശുർ നിയമസഭാമണ്ഡലത്തിൽ നിന്നുള്ള ജനപ്രതിനിധിയുമാണ്.Niyamasabha MLA ListNews Madhyamam 11 July 2012News The Hindu 05 June 2012 സി.പി.ഐ ആണ് ഇദ്ദേഹത്തിന്റെ കക്ഷി.

 ജീവിതരേഖ 
1967 മേയ് 30 ന് അന്തിക്കാട്ട് പരേതനായ വെളിച്ചപ്പാട്ട് സുബ്രഹ്മണ്യന്റേയും സി.കെ. പാർവതിയുടെയും മകനായി ജനിച്ചു. ഇദ്ദേഹം അഭിഭാഷകനുമാണ്.Hindustan Pages  തൃശൂർ ശ്രീകേരളവർമ കോളജ്, തിരുവനന്തപുരം ലോ അക്കാദമി എന്നിവിടങ്ങളിലായിരുന്നു പഠനം.

ബാലവേദിയിലൂടെ പ്രവർത്തനം ആരംഭിച്ച വി.എസ്. സുനിൽ കുമാർ എ.ഐ.എസ്.എഫിലൂടെയാണ് രാഷ്ട്രീയത്തിൽ പ്രവേശിച്ചത്. സംസ്ഥാനതലത്തിലും ദേശീയതലത്തിലും ഇദ്ദേഹം ഓൾ ഇൻഡ്യ സ്റ്റുഡന്റ്സ് ഫെഡറേഷന്റെ പല സ്ഥാനങ്ങളും വഹിച്ചിട്ടുണ്ട്.

 അധികാരസ്ഥാനങ്ങൾ 
 എ.ഐ.വൈ.എഫിൻെറ സംസ്ഥാന സെക്രട്ടറി
 1998-ൽ സുനിൽ കുമാർ എ.ഐ.എസ്.എഫിന്റെ ദേശീയ സെക്രട്ടറിയായി തിരഞ്ഞെടുക്കപ്പെട്ടു.Niyamasabha Official
 എ.ഐ.എസ്.എഫിൻെറ സംസ്ഥാന സെക്രട്ടറി

 സമരചരിത്രം 
വിദ്യാർഥി, യുവജന നേതാവായിരിക്കെ നിരവധി സമരങ്ങൾക്ക് നേതൃത്വം നൽകി. പൊലീസ് മർദനവും ജയിൽശിക്ഷയും അനുഭവിച്ചിട്ടുണ്ട്. സംസ്ഥാനത്താദ്യമായി ഇലക്ട്രിക് ലാത്തി ഉപയോഗിച്ച് പൊലീസ് നടത്തിയ നരനായാട്ടിൽ തലതകർന്ന് മാസങ്ങളോളം ചികിത്സക്ക് വിധേയനായിരുന്നു. നവോദയ സമരം, പ്രീഡിഗ്രി ബോർഡ് സമരം, ഇലക്ട്രിസിറ്റി സമരം, മെഡിക്കൽ കോളജ് സമരം എന്നിവയുടെ മുന്നണിപ്പോരാളിയായിരുന്നു.http://www.madhyamam.com/kerala/2016/may/24/198314

 തിരഞ്ഞെടുപ്പുകൾ 
+ തിരഞ്ഞെടുപ്പുകൾ  വർഷം മണ്ഡലം വിജയിച്ച സ്ഥാനാർത്ഥി  പാർട്ടിയും മുന്നണിയും  പരാജയപ്പെട്ട മുഖ്യസ്ഥാനാർത്ഥി  പാർട്ടിയും മുന്നണിയും2016തൃശ്ശൂർ നിയമസഭാമണ്ഡലം വി.എസ്. സുനിൽ കുമാർസി.പി.ഐ., എൽ.ഡി.എഫ്.പത്മജ വേണുഗോപാൽകോൺഗ്രസ് (ഐ.),  യു.ഡി.എഫ്.2011കൈപ്പമംഗലം നിയമസഭാമണ്ഡലം വി.എസ്. സുനിൽ കുമാർസി.പി.ഐ., എൽ.ഡി.എഫ്.ഉമേഷ് ചള്ളിയിൽജെ.എസ്.എസ്.,  യു.ഡി.എഫ്.2006ചേർപ്പ് നിയമസഭാമണ്ഡലം വി.എസ്. സുനിൽ കുമാർസി.പി.ഐ., എൽ.ഡി.എഫ്.എം.കെ. കണ്ണൻസി. എം. പി.,  യു.ഡി.എഫ്.

 കുടുംബം 
അഭിഭാഷകയായ രേഖയാണ് ഭാര്യ. മകൻ നിരഞ്ജൻ കൃഷ്ണ

അവലംബം

വർഗ്ഗം:1967-ൽ ജനിച്ചവർ
വർഗ്ഗം:മേയ് 30-ന് ജനിച്ചവർ
വർഗ്ഗം:കേരളത്തിലെ സി.പി.ഐ. പ്രവർത്തകർ
വർഗ്ഗം:പന്ത്രണ്ടാം കേരള നിയമസഭാംഗങ്ങൾ
വർഗ്ഗം:പതിമൂന്നാം കേരള നിയമസഭാംഗങ്ങൾ
വർഗ്ഗം:പതിനാലാം കേരളനിയമസഭയിലെ മന്ത്രിമാർ
വർഗ്ഗം:കേരളത്തിലെ കൃഷിവകുപ്പ് മന്ത്രിമാർ